CELEX: 31983S3565
Language: el
Date: 1983-12-16 00:00:00
Title: Απόφαση αριθ. 3565/83/ΕΚΑΧ της Επιτροπής της 16ης Δεκεμβρίου 1983 που τροποποιεί την απόφαση αριθ. 2/52 περί καθορισμού των όρων επιβολής και είσπραξης των εισφορών που προβλέπονται στα άρθρα 49 και 50 της Συνθήκης

Avis juridique important

|

31983S3565

Απόφαση αριθ. 3565/83/ΕΚΑΧ της Επιτροπής της 16ης Δεκεμβρίου 1983 που τροποποιεί την απόφαση αριθ. 2/52 περί καθορισμού των όρων επιβολής και είσπραξης των εισφορών που προβλέπονται στα άρθρα 49 και 50 της Συνθήκης  

Επίσημη Εφημερίδα αριθ. L 355 της 17/12/1983 σ. 0019 - 0019 Φινλανδική ειδική έκδοση: Κεφάλαιο 1 τόμος 2 σ. 0035  Ισπανική ειδική έκδοση: Κεφάλαιο 01 τόμος 4 σ. 0055  Σουηδική ειδική έκδοση: Κεφάλαιο 1 τόμος 2 σ. 0035  Πορτογαλική ειδική έκδοση : Κεφάλαιο 01 τόμος 4 σ. 0055 

***** ΑΠΟΦΑΣΗ αριθ. 3565/83/ΕΚΑΧ ΤΗΣ ΕΠΙΤΡΟΠΗΣ  της 16ης Δεκεμβρίου 1983  που τροποποιεί την απόφαση αριθ. 2/52 περί καθορισμού των όρων επιβολής και είσπραξης των εισφορών που προβλέπονται στα άρθρα 49 και 50 της Συνθήκης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 49 και 50,  την απόφαση αριθ. 2/52 της 23ης Δεκεμβρίου 1952 περί καθορισμού των όρων επιβολής και είσπραξης των εισφορών που προβλέπονται στα άρθρα 49 και 50 της Συνθήκης (1), όπως τροποποιήθηκε τελευταία από την απόφαση αριθ. 6/65 (2),  την απόφαση αριθ. 3289/75/ΕΚΑΧ της Επιτροπής της 18ης Δεκεμβρίου 1975 περί του καθορισμού και της μετατροπής της λογιστικής μονάδας που χρησιμοποιείται στις αποφάσεις, συστάσεις, γνώμες και ανακοινώσεις των τομέων της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (3), όπως τροποποιήθηκε με την απόφαση αριθ. 3334/80/ΕΚΑΧ (4),  Εκτιμώντας:  ότι, με βάση τις μέχρι τώρα εμπειρίες και εν όψει της αναμενόμενης εξέλιξης, καθίσταται αναγκαία η αύξηση του αφορολόγητου ορίου από 100 ECU, που ήταν μέχρι τώρα, σε 250 ECU , ώστε να διατηρηθεί η απλή και οικονομική διαχείριση, σύμφωνα με τις διατάξεις του άρθρου 5 παράγραφος 3 της συνθήκης ΕΚΑΧ·  ότι η ύψωση του ορίου σε 250 ECU συνεπάγετα ελάχιστη απώλεια στον τομέα των εσόδων από τις εισφορές,  Μετά από διαβούλευση με το Συμβούλιο,  ΑΠΟΦΑΣΙΖΕΙ:  Άρθρο 1  Στο άρθρο 4 εδάφιο 1 τρίτη φράση της απόφασης αριθ. 2/52, ο αριθμός 100 αντικαθίσταται με τον αριθμό 250 και ο όρος « λογιστικές μονάδες Ευρωπαϊκής Νομισματικής Συμφωνίας» με τον όρο «ECU».  Άρθρο 2  Η παρούσα απόφαση θα εφαρμοσθεί στις εισφορές που αφορούν την παραγωγή που θα πραγματοποιείται από την 1η Ιανουαρίου 1984.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1983.  Για την Επιτροπή  Francois-Xavier ORTOLI  Αντιπρόεδρος  (1) ΕΕ της ΕΚΑΧ αριθ. 1 της 30. 12. 1952, σ. 3.  (2) ΕΕ αριθ. 46 της 22. 3. 1965, σ. 696/65.  (3) ΕΕ αριθ. L 327 της 19. 12. 1975, σ. 4.  (4) ΕΕ αριθ. L 349 της 23. 12. 1980, σ. 27.